CELEX: 62021TN0778
Language: mt
Date: 2021-12-15 00:00:00
Title: Kawża T-778/21: Rikors ippreżentat fil-15 ta’ Diċembru 2021 – Folkertsma vs Il-Kummissjoni

21.2.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 84/42
            
         
      Rikors ippreżentat fil-15 ta’ Diċembru 2021 – Folkertsma vs Il-Kummissjoni
      (Kawża T-778/21)
      (2022/C 84/60)
      Lingwa tal-kawża: l-Ingliż
      
         Partijiet
      
      
         Rikorrent: Rommert Folkertsma (Zierikzee, il-Pajjiżi Baxxi) (rappreżentanti: L. Levi u Baudoux, lawyer)
      
         Konvenut: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tirrikonoxxi r-responsabbiltà mhux kuntrattwali tal-konvenuta;
               
            
                  —
               
               
                  tagħti kumpens għad-dannu materjali u morali mġarrab mir-rikorrent minħabba l-aġir illegali tal-konvenuta;
               
            
                  —
               
               
                  jekk ikun il-każ, tannulla d-deċiżjoni tal-konvenuta tal-5 ta’ Ottubru 2021, li tiċħad ir-responsabbiltà tagħha għat-tneħħija tar-rikorrent mill-proġett SUBRATA fil-Filippini; u,
               
            
                  —
               
               
                  tikkundanna lill-konvenuta għall-ispejjeż kollha.
               
            
         Motivi u argumenti prinċipali
      
      Insostenn tar-rikors, ir-rikorrent jinvoka, fir-rigward tal-aġir illegali tal-konvenuta, tliet motivi:
      
                  1.
               
               
                  L-ewwel motiv ibbażat fuq ksur tad-dritt tar-rikorrent għal smigħ.
               
            
                  2.
               
               
                  It-tieni motiv huwa bbażat fuq il-ksur tal-obbligu ta’ motivazzjoni tal-konvenuta.
               
            
                  3.
               
               
                  It-tielet motiv huwa bbażat fuq il-ksur tal-obbligu ta’ diliġenza tal-konvenuta.
               
            Id-dannu mġarrab mir-rikorrent huwa reali, ċert u kwantifikabbli. Dan jikkonsisti fit-telf ta’ dħul għat-tul tal-kuntratt ta’ servizz li kellu r-rikorrent, imbagħad fit-telf ta’ opportunità serja li l-kuntratt jiġġedded għal sentejn oħra fit-terminu inizjali tiegħu u Fit-tielet lok, fil-ksur tar-reputazzjoni tajba tar-rikorrent. Ir-rikorrent ifittex il-kumpens għal dannu materjali tiegħu u għal dannu morali tiegħu.